Մուրիմ դպրոց

Մուրիմ դպրոց (հանգըլ՝ 무림학교, կորեերենի նոր ռոմանականացում՝ Murimhakgyo), 2016 թվականի հարավկորեական հեռուստասերիալ, գլխավոր դերերում խաղացել են Լի Հյոն Ուն, Լի Հոնգ Բինը, Սո Յե Ջինը և Ջոնգ Յու Ջինը։ Այն սկսել են ցուցադրել 2016 թվականի հունվարի 11- ից մինչև 2016 թվականի մարտի 8- ը, KBS2 հեռուստաալիքով, ամեն երկուշաբթի և երեքշաբթի օրերին, Կորեայի ժամանակով 21:55։ Դրամայի գործողությունները կատարվում են առեղծվածային Մուրիմ անունով դպրոցում, որը իր աշակերտներին սովորեցնում է արժանիքներ, այդ թվում ազնվություն, հավատ, զոհաբերել և շփում։ Դպրոցի ուսուցիչները և աշակերտները գալիս են տարբեր երկրներից և յուրաքանչյուրը ունի իր պատմությունը։


== Սյուժե ==
Խիտ անտառում, սարալանջին գտնվում է գաղտնի Մուրիմ դպրոցը։ Այն նշված չէ որևէ քարտեզի վրա կամ պետական արխիվում, միայն ընտրյալները գիտեն, թե ինչպես հայտնվեն դպրոցում։ Շինությունը թաքցված է ուրիշներից կախարդական պատնեշի միջոցով, միայն տնօրենը կարող է հանել կնիքը և դպրոցը դարձնել տեսանելի, ներս թողնելով այցելուներին։ Մուրիմ գաղտնի կազմակերպությունը գործում է բոլոր երկրներում, հավաքելով համալսարանում լավագույն մարտիկներին։ Դպրոցը կառուցվել է աշխարհը պաշտպանելու և պահպանելու նպատակով, հաստատված է OOH խաղաղապահների կողմից, և դաստիարակում է լավագույն մարտիկներին, վարվելակարգի գիտակներին և հաղթողների մեկ դեմքում։ Դպրոցում չկան ոչ խոհարարներ, և ոչ էլ հավաքարարներ։ Ուսանողներին սովորեցնում են ամեն ինչ անել ինքնուրույն, իսկ հանճարեղ ուսուցիչները օգնում են նրանց գտնել իրենց ճանապարհը։
Յուն Շի Ու (Լի Հյոն Ու) - Կորեական 'Mobius' բոյ բենդի լիդեր։ Երբ նա դեռ փոքր էր նրան գտել են լքված անտառում, նա մեծացել է առանց դաստիարակության, նրա անցյալի մասին ոչինչ հայտնի չէ։ Իր երաժշտական տաղանդի շնորհիվ նա կարողացել է հաստատվել շոու բիզնեսում։ Չնայած Շի Ուի տարիքին, մի շարք հայտնիներ երազում են նրա հետ համագործակցել։ Չնայած նրան, որ նա չունի ընտանիք, երաժշտությունը, նրա համար կյանք է։ Երբ նա սկսում է կորցնել լսողությունը, իսկ բժիշկները չկարողացան պարզել հիվանդության պատճառը, նրա աշխարհը փլուզվեց։ Ցավազրկողները դադարեցին օգնել, երբ հանկարծ նրա երկրպագուներից մեկը տվեց տարօրինակ խորհուրդ. «Եկ Մուրիմ դպրոց, մեր տնօրենը կբուժի քեզ»։
Վանգ Չի Անգ (Լի Հոնգ Բին) - խոշոր գործակալության միակ ժառանգորդը։ Չնայած նրան, որ նա ապօրինի երեխա է, սիրուհու երեխա, ամբողջ ունեցվածքը պետք է անցնի նրան։ Միայն թե հայրը լուրջ չի ընդունում որդուն, համարելով նրան անպատասխանատու ապուշ։ Նրան անընդհատ հեռացնում են տարբեր դպրոցներից, ոչ մեկում նա չի մնացել մեկ ամսից ավել։ Հայրը Չի Անգին տալիս է վերջին հնարավորություն, եթե նա չավարտի Մուրիմ դպրոցը, որտեղ նրան ընդունել են անհամար գումարի դիմաց, ապա կտակում նրա անունը չի լինի։
Շի Ուն և Չի Անգը հայտնվում են դպրոցում միասին և միանգամից դառնում են ոխերիմ ընկերներ, անվերջ թշնամիներով։ Երկուսնել ցանկանում են լինել լավագույնը, չնայած նրան, որ ոչինչ չգիտեն մարտարվեստների մասին, երկուսնել սիրահարվում են նույն աղջկան և ոչ մի ձևով չեն կարողանում հաշտվել։ Բայց միմյանց համար նրանք կդառնան առաջին ընկերները քսան տարվա ընթացքում և կանցնեն կյանքի իրական դպրոց, քանի որ Մուրիմում գոյատևելը, մի մեծ խնդիր է։


== Դերերում ==


=== Գլխավոր դերերում ===
Լի Հյոն Ու - Չե Ջուն/ Յուն Շի Ու  Հարավային Կորեա
Լի Հոնգ Բին - Վանգ Չի Անգ  Չինաստան
Սո Յի Ջի - Շիմ Սուն Դոկ  Հարավային Կորեա
Ջոնգ Յու Ջին - Չե Յանգ/ Հվանգ Սոն Ահ  Հարավային Կորեա


=== Ուսանողներ ===
Ալեքսանդր Լի Եոսեբիո - Յոբ Ջանգ  ՉինաստանՅոբ Ջանգը նույնքան խորհրդավոր է, ինչքան ինքնավստահ է, և մտածում է, որ նա մյուսներից լավն է, բայց չի ցանկանում, որ ինչ- որ մեկի պատճառով Մուրիմ դպրոցը վատ անուն ձեռք բերի, նա ավելի շատ կենտրոնացած է սովորելու վրա, և ընկերություն չի անում դպրոցում ոչ մեկի հետ։ Նրա այդ վարքը հետագայում բացահայտվում է, որ ծագում է իր ընտանիքի հետ ունեցած անվստահությունից, հատկապես իր ավագ եղբոր հետ։

Հան Գեոն - Չոյհ Հո  Հարավային ԿորեաՉոյհ Հոն համարվում է ցածր վարկանիշ ունեցող ուսանող, ով ցանկանում է դառնալ առաջինը, և կանի ամեն ինչ, որպեսզի դառնա առաջինը, նույնիսկ եթե դա նշանակում է ինքն իրեն անբարեբարո ուղղել։

Պակ Շին Ու - Կո Սանգ Ման  Հարավային Կորեա
Սուպասիթ Չինվինիջկուլ - Նադեթ  Թաիլանդ160 IQ- ով, Նաբեթը համարվում է Մուրիմ դպրոցի գիտական հանճարը, և հետաքրքրվում է նորագույն տեխնոլոգիաներով, այդ թվում անօդաչու թռչող սարքերի հանդեպ, որոնք նա օգտագործում է, որպեսզի լրտեսի դպրոցում կատարվող իրադարձությունները։

Z.Hera - Ջեննի Օհ  Հարավային Կորեա
Շեննոն Ուիլիամս - Շեննոն  Մեծ Բրիտանիա
Հան Ջոնգ - Դոնգ Գու  Հարավային ԿորեաԴոնգ Գուն դպրոցի ամենափոքր տղաներից մեկն է, և համարվում է կենդոյի վարպետ։


=== Ուսուցիչներ ===
Շին Հյոն Ջուն - Հվանգ Մու Սոնգ  Հարավային ԿորեաՄուրիմ դպրոցի քարտուղարը և դեկանը։ Առաջին սերիայում նա ցույց է տալիս, որ կարող է մառախուղ ստեղծել և դրա օգնությամբ թաքնվել հետապնդողներից։ Նա նաև ակնարկում է, որ կարող է որոշակի տեսակի կախարդանք գործադրել, և կնիքի շնորհիվ օտար անձնավորությունների համար դպրոցը անտեսանելի դարձնել, քանի դեռ Շի Ուն և Չի Անգը պատմության մեջ առաջին անգամ, առանց իմանացության կոտրում են կնիքը։

Ջանգ Գվանգ - Բոբ ԳոնգՄուրիմ դպրոցի Զեն ուսուցիչ։

Ջոնգ Հի - Կիմ Դե ՀոՄուրիմ դպրոցի խոհարարության և առողջապահության ուսուցիչ։

Կան Մի Յոն - Յու ԴիՄուրիմ դպրոցի սպորտի և պարի ուսուցիչ

Դանիել Լինդեման - Դանիել  ԳերմանիաՄուրիմ դպրոցի հսկողություն պատասխանատու, քաղաքավարության և հապկիդոյի ուսուցիչ։

Սամ Օկյերե - Սամ  ԳանաՄուրիմ դպրոցի անվտանգության պատասխանատու և հանրակացարանի կառավաիրչ։


=== Այլ դերասաններ ===
Շին Սոնգ ՈՒ - Չե Յուն  Հարավային Կորեա
Սարինպատ Լիմպորնկրիթիուոնգ (Նաննան) - Լունա  Թաիլանդ
Ջոնգ Ուն Ջունգ - Պակ Թե Սոնգ/ Ջոկ Պունգ  Հարավային Կորեա
Լի Մուն Սիկ - Շիմ Բոնգ Սան  Հարավային Կորեա
Հոնգ Ջի Մին - Կո Բանգ Դոկ  Հարավային Կորեա
Հվանգ Ին Յանգ - Կանգ Բեք Ջի  Հարավային Կորեա
Լի Բոմ Սու - Վանգ Հո  Չինաստան
Կիմ Դոնգ Վան (կամեո) - Կանգ Թե Օհ  Հարավային Կորեա


== Սաունդթրեկ ==
Մուրիմ դպրոցի սաուդթրեկը թողարկվել է չորս մասից։ Այն ունի հիմնական թեմատիկ երգեր “Alive” and the “The King”, որը կատարում է VIXX բոյ բենդը, այն ներառում է “One Thing” երգը, Լի Հյոն Ուի կատարմամբ և "When I See You" երգը, Քենի կատարմամբ։


== Վարկանիշ ==


== Միջազգային հեռարձակում ==
Սինգապուրում դրաման ցուցադրվել է Viu հեռուստաալիքով անգլերեն և չինարեն ենթագրերով։ Յուրաքանչյուր սերիա ցուցադրվել է Կորեայում ցուցադրելուց ութ ժամ անց։
Սերիաները ցույց են տվել KBS հեռուստաալիքի ցուցադրելուց մեկ շաբաթ անց։


== Ծանոթագրություններ ==


== Արտաքին հղումներ ==
Moorim School official website at KBS (կոր.)
Moorim School Ինստագրամում (կոր.)
Moorim School at Naver (կոր.)
Moorim School Archived 2016-03-04 at the Wayback Machine. at Daum (կոր.)